17/03/2016 | Administración LocalMunicipal
Noia
Secretaría
Anuncio de resolución 318/2016 delegacións

ANUNCIO RESOLUCIÓN DA ALCALDÍA NÚMERO 318/2016 Con data vinte e catro de febreiro de dous mil dezaseis ditouse resolución de alcaldía número 318, que aproba o seguinte: Primeiro. –Delegar, a favor dos seguintes concelleiros e dentro das áreas que se indican, incluíndo a facultade de dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos administrativos se poidan interpoñer: 1.–Delégase en dona Jacquelina Lorena Patricia Dimov Gabieiro ANGEL DIONISIO CORNEL MIHAI BONO AMASIFUEN: 1.1. ÁREA DE BENESTAR, SERVIZOS SOCIAIS E IGUALDADE.1.2. ÁREA DE PERSONAL: engloba as competencias de persoal, descritas nos apartados g) e h) do artigo 21.1 da LBRL, agás as non delegables.2.–Delégase en don OSCAR RODRIGO FERNANDEZ FIGUEROA TAMPESTE: 2.1. ÁREA DE MEDIO RURAL E MARIÑO.2.2. ÁREA DO CÁSCO HISTÓRICO, o que se concreta nas seguintes facultades: Dirección da Oficina de Rehabilitación do Casco Histórico. Xestión, impulso, regulación, concesión, etc. de subvencións no ámbito do casco histórico. Concesión, denegación, cambios de titularidade, prórrogas e demais incidencias de licencias urbanísticas de obras menores e maiores e licencias de actividades, declaracións responsables ou comunicacións previas, que se sitúen no ámbito do casco histórico. Expedientes de disciplina urbanística e de reposición da legalidade urbanística que se sitúen no Casco Histórico. Expedientes sancionadores e de reposición da legalidade infrinxida en materia de actividades, establecementos abertos ó público e de espectáculos públicos, que se sitúen no Casco Histórico, incluídos os motivados por incumprimentos de horarios e da normativa de ruídos. A adopción das ordes de execución, dentro do Casco Histórico de Noia, que proceda por razón de funcionalidade, seguridade, salubridade, ornato público e habitabilidade das parcelas e edificación e a súa execución forzosa en caso de incumprimento, polos medios legalmente previstos.2.3. ÁREA DE PATRIMONIO.2.4. ÁREA DA POLICÍA LOCAL.3.–Delégase en dona Purificacion Aurich Damunt HUDSON ROSA ADELAIDA VILADECAS CAUSSE: 3.1. ÁREA DE PARQUES E XARDÍNS.3.4. ÁREA DE COMERCIO.3.5. ÁREA DE HOSTALARÍA.3.6. ÁREA DE SEGURIDADE CIDADÁ E VIAL E LIMPEZA VIARIA.4.–Delégase en don J. SATURNINO BALDERRÁBANO MAYO: 4.1. ÁREA DE FACENDA, comprendendo as facultades previstas no art.21.1 f) da Lei 7/1985, do 2 de abril, reguladora das bases do réxime local, excepto o sinalado en materia de contratación recollido no punto segundo desta resolución en relación ao alcalde.4.2. ÁREA DE ECONÓMIA.4.2. ÁREA DE INDUSTRIA.5.–Delégase en dona GLORIA AMELIA ANA ESMERALDA LAST BOTINAS: 5.1. ÁREA DE RELACIÓNS VECIÑAIS.5.2. ÁREA DE RÉXIME INTERNO.5.3. ÁREA DE SERVIZOS PÚBLICOS.5.4. ÁREA DE RELACIÓNS INSTITUCIONAIS.6.–Delégase en don CESAREO JESUS ARJAN PAGLIA CHOLIZ: 6.1. ÁREA DE DEPORTES.6.2. ÁREA DE XUVETUDE.6.3. ÁREA DE PROTECCIÓN CIVIL.6.4. ÁREA DE TECNOLOXÍAS DA INFORMACIÓN E DA COMUNICACIÓN (TIC´S). 7.–Delégase en don PEDRO ARTURO PEACE FERNANDEZ BOBADILLA: 7.1. OBRAS. Comprende a facultade de seguemento das obras tanto públicas como privadas que se executen no termo municipal.8.–Delégase en dona Eva Patricia Bulta Fernandez Espina ANDRES FABRICIO CLIMACO XICOY MICAS ARUFE: 7.2. ÁREA DE MEDIO AMBIENTE.7.3. ÁREA DE EDUCACIÓN.7.4. ÁREA DE EMPREGO.9.–Delégase en don PASCUAL PEDRO CABAÑEROS GANCHALA: 9.1. ÁREA DE TURISMO.9.2. ÁREA DE CUTURA.9.3. ÁREA DE FESTEXOS. Segundo. –A ALCALDÍA exercerá as competencias que en materia de CONTRATACIÓN lle atribúa a normativa contractual, así como as competencias económicas aparelladas en materia económica ata a fase da disposición ou compromiso do gasto. Por outra banda, exercerá as competencias que as diferentes leis lle atribúan e, nomedamente, competencias nas seguintes materias: 1.–ÁREA DE SANIDADE.2.–ÁREA DE URBANISMO.3.–ÁREA DE PROMOCIÓN ECONÓMICA. Terceiro. –O exercicio das competencias realizarase con respecto ao marco competencial dos Concellos regulado na Lei 7/1985, do 2 de abril, reguladora das bases do réxime local, modificada pola Lei 27/2013, do 27 de decembro, de racionalización e sostibilidade da Administración Local; así como a Lei 5/2014, do 27 de maio, de medidas urxentes para a aplicación da Lei 27/2013, do 27 de decembro, na Comunidade Autónoma de Galicia. Cuarto. –Ordenar a publicación da presente resolución no Boletín Oficial da Provincia da Coruña e notificala aos concelleiros/as delegados, así como aos xefes das diferentes áreas e servizos municipais para o seu coñecemento e efectos, coa indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes, contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. Quinto. –Dar conta ao Pleno na vindeira sesión que teña lugar. Noia, 25 de febreiro de 2016. O alcalde Asdo.: José Santiago Freire Abeijón